proxectonos/corpus_dominio_legal_administrativo_tmp huggingface dataset:
19/03/2018 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Nomeamento de persoal eventual

ANUNCIO Resolución n.º 7639, de data 28/02/2018, pola que se nomea persoal eventual da Deputación Provincial da Coruña Pola dita resolución, o Presidente da Deputación Provincial da Coruña, de conformidade co disposto nos artigos 12 do Real Decreto Lexislativo 5/2015, do 30 de outubro, polo que se aproba o texto refundido da Lei do estatuto básico do empregado público; 30 e seguintes da Lei 2/2015, do 29 de abril, do emprego público de Galicia; 104 e 104 bis da Lei 7/1985, do 2 de abril, reguladora das bases do réxime local, así como o artigo 176 do RD Lexislativo 781/1986, do 18 de abril, polo que se aproba o texto refundido das disposicións vixentes do réxime local, RESOLVEU: 1. Dispoñer o nomeamento de Iuliana Florentina Zanet Rasilla como persoal eventual desta corporación nun posto de traballo de confianza e asesoramento especial de Auxiliar, asimilado a efectos retributivos ao subgrupo C2, nivel 16 e con réxime de dedicación exclusiva, con efectos á data da súa toma de posesión. Como persoal eventual, desempeñará as funcións definidas expresamente no artigo 29 da Lei 2/22015, do 29 de abril, do Emprego Público de Galicia, sen que en ningún caso poida realizar actividades ordinarias de xestión ou de carácter técnico, nin ningunha das funcións que corresponden ao persoal funcionario de carreira.2. Dispoñer a publicación do dito nomeamento, así como do réxime das súas retribucións e dedicacións, no Boletín Oficial da Provincia. A Coruña, 13 de marzo de 2018. O Presidente A Secretaria Accidental PDFR 21179/2015 do 01/10/2015 O Deputado Antonio Leira Piñeiro M.ª Amparo Taboada Gil
19/03/2018 | Administración LocalMunicipal
Arteixo
Secretaría Xeral
Aprobación inicial de bens e dereitos afectados pola expropiación derivada do expediente denominado “Senda peonil na marxe esquerda da AC-552 dende o pk 12+370,000 ata o pk 13+055,000 - Arteixo”

ANUNCIO Consonte ao establecido no Acordo Plenario do Concello de Arteixo, de data 28 de febreiro de 2018, sométese a información pública por período de 15 días hábiles, a relación INICIAL de bens e dereitos afectados pola expropiación derivada do expediente denominado SENDA PEONIL NO MARXE ESQUERDO DA AC-552 DENDE O PK 12+370,000 ATA O PK 13+055,000, ARTEIXO que terá por obxecto as obras de construción dunha senda peonil para mellora e adecuación da seguridade vial, aos efectos da declaración de utilidade pública, necesidade de ocupación e a declaración de urxencia, de conformidade co disposto no artigo 22.5.º da Lei de Estradas de Galicia. A relación de bens e dereitos afectados é a seguinte: Durante o devandito prazo as persoas interesadas poderán examinar o seu contido, no Concello de Arteixo, Edificio de Usos Múltiples, Avenida de Arteixo, 249, 3.º, en horario de luns a venres de 9.00 a 14.00 horas, a fin de que poidan alegar e presentar os documentos e xustificacións que estimen pertinentes. Arteixo 12 de marzo de 2018. Asdo.: Carlos Calvelo Martínez Alcalde-Presidente do Concello de Arteixo.
19/03/2018 | Administración LocalMunicipal
A Coruña
Secretaría Xeral
Información pública

A N U N C I O A Alcaldía-Presidencia, con data 10 de novembro de 2017, ditou o seguinte DECRETO: “Ausentándome do termo municipal o próximo sábado día 11 de novembro de 2017, e tendo en conta o establecido no artigo 125.1 da Lei 7/85, de 2 de abril, Reguladora das Bases do Réxime Local, artigo 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, e disposicións concordantes, RESOLVÍN: Que me substitúa nas miñas funcións a Gustavo Dario Zuluaga Leites, D.ª María García Gómez, o sábado, día 11 de novembro de 2017. Alcaldía da Cidade de A Coruña, a dez de novembro do 2017. O Alcalde, Xulio Ferreiro Baamonde. Asdo”. A Coruña, 10 de novembro de 2017. O ALCADE, P. D. D. M.ª Eugenia Vieito Blanco
19/03/2018 | Administración LocalProvincial
Deputación Provincial da Coruña
Servizo de Promoción Económica, Turismo e Emprego. Sección de Promoción Económica e Emprego
Extracto da resolución de Presidencia número 2018/9132 de 14/03/2018 pola que se modifican as bases reguladoras do programa de incentivos ao mantemento do cadro de persoal de pequenas, medianas e microempresas (PEL-PEMES/MANT 2018)

ANUNCIO Mediante R. P. 2018/9132 de 14/03/2018 se modifican as bases reguladoras do programa de incentivos ao mantemento do cadro de persoal de pequenas, medianas e microempresas (liña 3.2. PEL Pemes 2018). Modificación das Bases reguladoras do programa de incentivos ao mantemento do cadro de persoal de pequenas, medianas e microempresas (liña 3.2. PEL Pemes 2018) Por Resolución de Presidencia n.º 2018/5515, do 08/02/2018, aprobáronse as bases reguladoras do programa de incentivos ao mantemento do cadro de persoal de pequenas, medianas empresas e micorempresas (liña 3.2. PEL- Pemes 2018) (publicadas no BOP n.º 32, do 15/02/2018). Por Resolución de Presidencia n.º 2018/6450, do 19/02/2018, apróbase a convocatoria do programa de incentivos ao mantemento do cadro de persoal de pequenas, medianas empresas e micorempresas (liña 3.2. PEL- Pemes 2018), finalizando o prazo de presentación de solicitudes o día 22 de marzo ás 14.00 horas (publicada no BOP n.º 40, do 27/02/2018). Por Resolución de Presidencia n.º 2018/9132, do 14/03/2018, aprobouse a modificación das bases reguladoras do programa de incentivos ao mantemento do cadro de persoal de pequenas, medianas e microempresas (liña 3.2. PEL Pemes 2018), que se transcribe de seguido: 1. Modificación do parágrafo 5.º. Base 2. Finalidade e obxecto. Base actual: “Cada empresa poderá solicitar como máximo a subvención para o mantemento do/a traballador/a contratado/a con carácter indefinido na convocatoria anterior (PEL PEMES 2017).” Base modificada: “Cada empresa poderá solicitar a subvención para o mantemento da persoa traballadora contratada con carácter indefinido na convocatoria anterior (PEL PEMES 2017). A estos efectos enténdese que poderán solicitar a axuda no programa PEL PEMES-Mantemento 2018 aqueles empresarios/as individuais e empresas beneficiarias da axuda no programa PEL PEMES 2017 que realizaron unha contratación en modalidade indefinida e tamén aqueles que a realizaron de tipo temporal e procederon a realizar a transformación de temporal a indefinida con carácter previo á presentación da solicitude”. 2. Ampliar o prazo de presentación de solicitudes que finalizará o día 06 de abril de 2018, ás 14.00 horas. A Coruña, 15 de marzo de 2018. O presidente A secretaria acctal, Valentín González Formoso M. Amparo C. Taboada Gil
19/03/2018 | Administración LocalMunicipal
Arteixo
Contratación, Bens e Patrimonio
Saneamento na parroquia de Armentón. Fase II (POS complementario 2016)

ANUNCIO DE FORMALIZACIÓN DE CONTRATO Comunícaselle a tódolos interesados no procedemento de contratación da obra “SANEAMENTO NA PARROQUIA DE ARMENTÓN. FASE II. POS COMPLEMENTARIO” que se procedeu a firma do contrato co adxudicatario sinalado no apartado cuarto do presente anuncio, o día 12 de marzo, ás 10.00 horas, na Secretaría Xeral do Concello, sendo os datos de dita licitación os seguintes: 1.–Entidade adxudicadora. a) Organismo: Concello de Arteixo. b) Dependencia que tramita o expediente: Departamento de Contratación. c) Número de expediente: 2017/C003/000010.2.–Obxecto do contrato. a) Descrición do obxecto: SANEAMENTO NA PARROQUIA DE ARMENTÓN. FASE II. POS COMPLEMENTARIO”. b) Lugar de execución: ARTEIXO. c) Prazo de execución: 4 meses.3.–Tramitación, procedemento e forma de adxudicación. a) Contrato non suxeito a regulación harmonizada. b) Tramitación: ordinaria. c) Procedemento: aberto. d) Forma: selección da oferta economicamente máis vantaxosa con diversos criterio de valoración. Aplicación dos criterios de adxudicación 4.–Adxudicatario. CANARGA, S. L., co CIF B-15360902.5.–Prezo de adxudicación.160.300,00, IVA incluído.6.–Órgano adxudicatario e data de adxudicación. Foi adxudicado o 19 de febreiro de 2018 por Decreto n.º 393/2018 do concelleiro de Área de Obras e Servizos Municipais, competencia delegada en virtude do Decreto 1336/2015. Arteixo, 12 de marzo de 2018. Asdo.: José Ramón Amado de la Fuente Concelleiro de Obras e Servizos Municipais Por delegación, Decreto 1336/2015
09/03/2018 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago de xuros de demora por expropiacións con claves de obra AC/04/055.06, AC/08/039.06 e AC/08/039.06. M1 na casa consistorial do Concello de Boqueixón o día 18 de Abril de 2018

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ós expedientes de expropiación forzosa instruídos para o termo municipal de BOQUEIXON, por mor das obras dos Proxectos: Dito pagamento terá lugar: Lugar: Casa Consistorial do Concello de BOQUEIXON Data: 18 de Abril de 2018 de 09:30 a 11:00 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 26 de febrero de 2018 O xefe do servizo, Fdo.: Felipe de la Vega Gándaras
09/03/2018 | Administración LocalMunicipal
Padrón
Anuncio de nomeamento de alcalde en funcións

En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise público o seguinte Decreto do Alcalde número 102/2018, do 2 de marzo, pola que se nomea Alcalde en funcións: << Con motivo da miña ausencia do termo municipal desde as 14:00 horas do 2 de marzo de 2018 ao 4 de marzo de 2018, este incluído, faise necesario nomear Alcalde en funcións para ese período, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, Primeiro. Nomear Alcalde en funcións á terceira Tenente de Alcalde dona Lorena Couso Dopazo desde as 14:00 horas do 2 de marzo de 2018 ao 4 de marzo de 2018, este incluído. Segundo. Ordenar a publicación da presente Resolución no Boletín Oficial da Provincia da Coruña, comunicala aos diferentes servizos municipais e dar conta ao Pleno na seguinte sesión ordinaria que se convoque. Terceiro. Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer: - Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que dictou o acto impugnado. - Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da presente resolución. O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.>> Padrón, 2 de marzo de 2018 O Alcalde Asdo. Antonio Fernández Angueira
09/03/2018 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago de xustiprezos de Xurado por expropiacións con clave de obra AC/06/065.01 (Acondicionamento da estrada AC-433 a Ponte do Porto - Laxe) na casa consistorial do Concello de Laxe o día 26 de abril de 2018

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de LAXE, por mor das obras do Proxecto: Dito pagamento terá lugar: Lugar: Casa Consistorial do Concello de LAXE Data: 26 de Abril de 2018 de 09:30 a 11:00 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 26 de febrero de 2018 O xefe do servizo, Fdo.: Felipe de la Vega Gándaras
09/03/2018 | Administración LocalMunicipal
Boimorto
Aprobación padrón fiscal prezo público da residencia para persoas maiores e Centro de día mes marzo 2018

Por Decreto de Alcaldía n.º 76/2018 de data 05/03/2018, acordou aprobar o padrón fiscal do mes de marzo de 2018 correspondentes ao prezo público pola prestación de servizos na Residencia para persoas maiores e Centro de día polos seguintes importes: 29 Usuarios da Residencia para persoa maiores: Padrón: 31.669,00 €uros.16 Usuarios do Centro de día: Padrón: 8.505,00 €uros. Servizo de comidas externas febreiro 2018: Padrón: 648,00 €uros. O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 5 de marzo de 2018 A alcaldesa Asdo.- María Jesús Novo Gómez
09/03/2018 | Administración LocalMunicipal
Ferrol
Recursos Humanos
Anuncio de convocatoria para a provisión polo sistema de concurso de postos de traballo grupo A, subgrupo A1-A2, do Concello de Ferrol

ANUNCIO No Boletín Oficial da Provincia da Coruña aparecen publicadas as bases da convocatoria para a provisión polo sistema de concurso dos postos que de seguido se relacionan: OBSERVACIÓNS: 2.–Este persoal prestará servizo en réxime de especial dedicación, realizando unha xornada de traballo de 40 horas semanais, sen prexuízo dos incrementos horarios que ocasionalmente sexan precisos por necesidades do servizo, ademais de ter disponibilidade para o exercizo das funcións do posto fóra da xornada habitual do mesmo.4.–Este posto poderán desempeñalo funcionarios/as doutras administracións públicas, incluída a local.8.–Titulacións das ramas económica e/ou xurídica ou equivalentes. Quen desexe participar no citado proceso deberá presentar a súa solicitude no prazo de vinte días naturais, contados dende o día seguinte ao desta publicación, no lugar e forma establecido nas propias bases. Bases que se publican conxuntamente con este anuncio de convocatoria. Ferrol, 7 de marzo de 2018. O alcalde Jorge Juan Suárez Fernández
09/03/2018 | Administración LocalMunicipal
Noia
Administración Financeira. Intervención
Anuncio aprobación padrón taxas ocupación do dominio público local con postos de venda ambulante febreiro 2018

Confeccionado e aprobado definitivamente mediante resolución do concelleiro delegado da área de facenda número 2018-0475, o padrón comprensivo das cotas e suxeitos pasivos da Taxa pola utilización privativa do dominio público local e a prestación de outros servizos (ocupación con postos de venda ambulante) correspondente ao mes de FEBREIRO de 2018. Procédese á notificación colectiva ao amparo do artigo 102.3 da Lei 58/2003, de 17 de decembro, Xeral tributaria. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, ante o órgano que ditou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso- administrativo ante o Xulgado Contencioso Administrativo. Noia, 2 de marzo de 2018 O concelleiro delegado José Saturnino Balderrábano Mayo
09/03/2018 | Administración LocalMunicipal
Porto do Son
Aprobación da matrícula anual, ano 2018, da taxa pola prestación de servizos na Praza de Abastos municipal

EDICTO O alcalde-presidente do Concello de Porto do Son ditou o decreto núm.91/2018, do 5 de febreiro, aprobando a matrícula anual, do ano 2018, da taxa pola prestación de servizos na Praza de Abastos municipal segundo o seguinte detalle: A).–Postos fixos. A matrícula acada un importe total de 2.546,10 € (dous mil cincocentos corenta e seis € con doce céntimos), e que comeza por J. B. V. e remata por M. T. C. B).–Postos eventuais. A matrícula acada un importe total de 867,28 € (novecentos dezasete € con sesenta e oito céntimos), e que comeza por J. A. O. e remata por C. V. Q. C).–Establécense os seguintes períodos de pagamento, para cada trimestre do ano 2016: D). –A matrícula da taxa estará exposta ao público por un prazo de quince días hábiles a contar desde o día seguinte ao da publicación do anuncio no BOP, publicándose igualmente no taboleiro de anuncios do concello, consonte co disposto no artigo 102.3 da Lei Xeral Tributaria. Contra esta resolución poderá interpoñerse recurso de reposición ante o alcalde-presidente, de conformidade co artigo 14 do RD Lexislativo 2/2004, do 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso-administrativo, ante o Xulgado do Contencioso-Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, do 13 de xullo, reguladora da Xurisdición Contencioso-Administrativa. Porto do Son, 1 de marzo de 2018. O alcalde Asdo.: José Luis Oujo Pouso
09/03/2018 | Administración LocalMunicipal
Vilarmaior
Aprobación liquidación SAF dependencia febrero 2018

Mediante Decreto da Alcaldía de data do 05 de marzo de 2018 aprobouse o padrón fiscal da taxa pola prestación do servizo de axuda no fogar, a persoas dependentes valoradas, correspondente ao mes febreiro de 2018, por importe de 1.656,66 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 05 de marzo de 2018. O ALCALDE, Carlos Vázquez Quintián
09/03/2018 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago de xuros de demora por expropiacións de clave de obra AC/06/138.06 (Mellora da seguridade vial na estrada AC-841 treito: Os Tilos-A Ramallosa) no Concello de Teo o día 16 de abril de 2018

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de TEO, por mor das obras do Proxecto: Dito pagamento terá lugar: Lugar: Casa Consistorial do Concello de TEO Data: 16 de Abril de 2018 de 09:30 a 11:00 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 01 de marzo de 2018 O xefe do servizo, Fdo.: Felipe de la Vega Gándaras
09/03/2018 | Administración LocalMunicipal
Noia
Secretaría
Aprobación inicial da Ordenanza reguladora das axudas económicas de apoio á inserción social

Faise público, dacordo ao establecido no art.49 da Lei 7/1985, do 2 de abril, reguladora das bases do réxime local, que o Pleno do Concello de Noia, en sesión celebrada o 27 de febreiro de 2018, aprobou inicialmente a Ordenanza reguladora das axudas económicas de apoio á inserción social. A partires da publicación deste anuncio no Boletín Oficial da Provincia da Coruña ábrese o un período de información ao público e audiencia a todas as persoas interesadas de 30 días hábiles, durantes o cal poderán consultar o expediente na Secretaría do Concello de Noia, en horario de 8.00 a 15.00 horas, e presentar as reclamacións e suxestións que estimen oportunas. Noia, 05 de marzo de 2018 O Alcalde Asdo. José Santiago Freire Abeijón
09/03/2018 | Administración LocalMunicipal
Vilarmaior
Aprobación liquidación SAF libre concorrencia febreiro 2018

Mediante Decreto da Alcaldía de data do 05 de marzo de 2018 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de febreiro de 2018, por importe de 1.141 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 05 de marzo de 2018. O ALCALDE, Carlos Vázquez Quintián
09/03/2018 | Administración LocalMunicipal
Cee
Redacción do Plan xeral de ordenación municipal para o Concello de Cee

ANUNCIO N.º EXPEDIENTE: 2018/C004/000004. OBXECTO DO CONTRATO: redacción do Plan Xeral de Ordenación Municipal para o Concello de Cee. FORMA E PROCEDEMENTO DE ADXUDICACIÓN: procedemento aberto, tramitación ordinaria e varios criterios de adxudicación. DURACION DO CONTRATO: catro anualidades. ORZAMENTO: 108.303,15 euros IVE incluído, correspondendo 18.796,41 € o IVE. CRITERIOS DE ADXUDICACIÓN Memoria metodolóxica: ata 10 puntos. Mellor asistencia técnica, tendo en conta a capacidade de dedicación ao traballo obxecto de licitación, cualificación profesional, organización e cohesión do equipo redactor e visitas periódicas: ata 10 puntos. Oferta económica: ata 30 puntos, PRAZO E PRESENTACIÓN DE PROPOSICIÓNS: quince días hábiles, contados dende o seguinte ao da publicación do último anuncio de licitación no Boletín Oficial da Provincia da Coruña ou perfil do contratante (www.cee. gal). LUGAR DE PRESENTACIÓN E PROPOSICIÓNS: as propostas presentanse no Rexistro do Concello de Cee, de 9 a 13.30 horas de luns a venres, ou en calquera dos lugares establecidos no artigo 16.4 da Lei 39/2015, do 1 de outubro, do Procedemento administrativo común das administracións públicas, no suposto de que as proposicións se envíen por correo o licitador deberá xustificar, co resgardo correspondente, a data de imposición do envío na Oficina de Correos e anunciar ao órgano de contratación a remisión da oferta mediante telex, fax, telegrama ou comunicación ao correoelectrónico correo@cee. gal no mesmo día, consignándose o número de expediente, título completo o obxecto do contrato e nome do licitador. MÁIS INFORMACIÓN E CONSULTA DE PREGOS DE CLÁUSULAS ADMINISTRATIVAS E DE PRESCRICIÓNS TÉCNICAS QUE REXEN O CONTRATO: Concello de Cee, en horario de 9.00 a 13.30 horas e no perfil do contratante (www.cee. gal). Telf.981745100- 981746966. Fax 981 746757. Cee, 6 de marzo de 2018. O alcalde Ramón Vigo Sambade
09/03/2018 | Administración LocalMunicipal
Cerdido
Mesa de contratación

Dada a inminente entrada en vigor da Lei 9/2017 de contratos do sector público e dada a nova regulación da composición da mesa de contratación no que os membros electos non poden supoñer mais dun terzo dos membros da mesa, o Pleno do Concello de Cerdido do día 28.02.2018 ao abeiro do disposto nos artigos 326 e a Disposición adicional segunda da Lei9/2017 acordou nomear como membros da mesa de contratación, cando o órgano de contratación sexa o pleno os seguintes membros: Presidente: Benigno Galego Castro, suplente Rocío Martinez Martinez; Secretario: César Yáñez Carballeira, funcionario do Concello de Cerdido; Vocais: Paula Diaz Tie, secretaria -interventora do Concello de Cerdido, Cesar Abel Petrauskas Alvera funcionario do Concello de Cerdido, Ana Rodríguez Montero, concelleira do Concello de Cerdido e suplente Juan Ramos Prieto, concelleiro do Concello de Cerdido. Cerdido, 5 de marzo de 2018 O Alcalde Benigno Galego Castro
09/03/2018 | Administración LocalMunicipal
A Coruña
Área de Emprego e Economía Social
Anuncio de licitación (Exp. GEY-2018-3)

Anuncio de licitación (Exp. GEY/2018/3) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: GEY/2018/3.2. Obxecto do contrato: contratación do servizo de mantemento das instalación da climatización do Palacio Municipal de María Pita, rúa da Franja, 20-22 e o edificio Forum Metropolitano.3. Tramitación: ordinaria. Procedemento: aberto.4. Orzamento base de licitación: 16.000,00 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 2 de marzo de 2018. Alberto Lema Suárez Tenente de alcalde do Área de Emprego e Economía Social (Decreto de delegación do 28 de xuño de 2017)
09/03/2018 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago de xuros de demora por expropiacións con clave de obra AC/00/75.1(Autovía Ferrol-Vilalbra. Treito: Igrexafeita-Espiñaredo) no Concello de As Somozas o día 24 de Abril de 2018

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de AS SOMOZAS, por mor das obras do Proxecto: Dito pagamento terá lugar: Lugar: Casa Consistorial do Concello de AS SOMOZAS Data: 24 de Abril de 2018 de 09:30 a 11:00 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 26 de febrero de 2018 O xefe do servizo, Fdo.: Felipe de la Vega Gándaras
09/03/2018 | Administración LocalMunicipal
Miño
Aprobación inicial da modificación da Ordenanza para a regulación da administración electrónica do Concello de Miño

Ordenanza para a regulación da administración electrónica do Concello deMiño. De conformidade co establecido no artigo 49) da Lei 7/85, do 2 de abril, de bases de réxime local, o expediente de referencia queda sometido a información pública e audiencia aos interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo as persoas interesadas examinar o dito expediente nas oficinas municipais, situadas na rúa da Carreira, nº 38, dende as 9.00 ata as 14.00 horas, e presentar as alegacións que consideren oportunas. No caso de que non se presentara ningunha reclamación, o acordo elevarase automaticamente a definitivo, sen necesidade de acordo plenario. Miño, 5 de marzo de 2018 O alcalde Ricardo A. M. Sánchez Oroza
22/03/2018 | Administración LocalMunicipal
Negreira
Anuncio relativo á aprobación do padrón de garaxes correspondente ó exercicio 2016

ANUNCIO A Xunta de Goberno Local, en sesión celebrada con data de 1 de marzo de 2018, aprobou o padrón de garaxes correspondente o exercicio 2016. O que se fai público durante o prazo de 20 días, a contar a partir do seguinte ó da publicación deste anuncio para a eventual presentación de reclamacións. Negreira, 5 de marzo de 2018. Jorge Jesús Tuñas Caamaño Alcalde-presidente
22/03/2018 | Administración LocalMunicipal
Negreira
Delegación de sinatura

Por Decreto de Alcaldía nº35/2018, de data 12 de febreiro de 2018, delégase no primeiro tenente de alcalde, don Manuel Angel Leis Míguez, a sinatura do Convenio ou, no seu caso, Acta de cesión dun DESA para a Agrupación de Voluntarios de Protección Civil deste Concello, co Director Xeral de Emerxencias e Interior da Vicepresidencia e Consellería de Presidencia, Administracións Públicas e Xustiza. A devandita sinatura terá lugar o vindeiro día 14 de febreiro de 2018 na Academia Galega de Seguridade Pública (Avda da Cultura s/n, 36680 A Estrada, Pontevedra). O que se fai público aos efectos do disposto no artigo 44.2º do RD 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais. Negreira, 13 de febreiro de 2018. O alcalde Jorge J. Tuñas Caamaño
22/03/2018 | Administración LocalMunicipal
A Capela
Formalización do contrato “Mellora de camiños municipais: Fornelos, Carballás, Formariz e A Veiga”

ANUNCIO Formalizacion de contrato Por Resolución da Alcaldía número 60/2018, do 27 de febreiro de 2018, adxudicouse o contrato de obras ó que se lle da publicidade aos efectos do establecido no artigo 154 do Texto Refundido da Lei de Contratos do Sector Público aprobado polo RDL 3/2011 do 14 de novembro, incluído no PLAN DE MELLORA DE CAMIÑOS MUNICIPAIS 2017-2018 Agader.1. Entidade adxudicadora. a) Organismo: Concello da Capela. b) Dependencia que tramita o expediente: Secretaría. c) Dirección de internet do perfil do contratante: www.concellodacapela.es 2. Obxecto do contrato. “Mellora de camiños municipais: Fornelos, Carballás, Formariz e A Veiga”. 3. Tramitación e procedemento. a) Tramitación: urxente. b) Procedemento: aberto, cun único criterio de adxudicación (factor prezo). 4. Orzamento base de licitación. “Mellora de camiños municipais: Fornelos, Carballás, Formariz e A Veiga”, por importe de 46.265,56 €, IVE incluído.5. Adxudicación. a) Data: 27 de febreiro de 2018. b) Contratista: Ramon Alvaro Carbayeda Señe e Amarilys Ivan Elias Ruiz Hidalgo Fortunato, S. A. c) Importe de adxudicación: 27.950,00 €, IVE incluído. d) Data de formalización do contrato: 7 de marzo de 2018. A Capela, 19 de marzo de 2018. O alcalde, Manuel Meizoso López
22/03/2018 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público da aprobación inicial do expediente de suplemento de crédito 2018-SUPLE-01

EDICTO ANUNCIO DE EXPOSICIÓN AO PÚBLICO DE APROBACIÓN INICIAL DO EXPEDIENTE DE SUPLEMENTO DE CRÉDITO 2018-SUPLE-01 O Pleno da Corporación municipal, en sesión ordinaria celebrada o día 15 de marzo de 2018, aprobou inicialmente o expediente de modificación orzamentaria por suplemento de crédito 2018-SUPLE-01 dentro do vixente orzamento municipal de 2018. En cumprimento do disposto no artigo 177.2 en relación co 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, exponse ao público durante un prazo de 15 días hábiles nos Servizos Económicos do Concello, na rúa Galeras, número 5, a efectos de que os interesados poidan presentar as reclamacións que estimen pertinentes (as alegacións que se presenten deberán conter necesariamente o seguinte código de referencia para o seu rexistro “SUPLE-01”). No caso de non presentarse reclamación algunha, entenderase definitivamente aprobado o acordo inicial. Santiago de Compostela, 15 de marzo de 2018. A CONCELLEIRA DELEGADA DE ECONOMÍA E FACENDA María Rozas Pérez
22/03/2018 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público da aprobación inicial do expediente de crédito extraordinario 2018-CREXT-01

EDICTO ANUNCIO DE EXPOSICIÓN AO PÚBLICO DE APROBACIÓN INICIAL DO EXPEDIENTE DE CRÉDITO EXTRAORDINARIO 2018-CREXT-01 O Pleno da Corporación municipal, en sesión ordinaria celebrada o día 15 de marzo de 2018, aprobou inicialmente o expediente de modificación orzamentaria por crédito extraordinario 2018-CREXT-01 dentro do vixente orzamento municipal de 2018. En cumprimento do disposto no artigo 177.2 en relación co 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, exponse ao público durante un prazo de 15 días hábiles nos Servizos Económicos do Concello, na rúa Galeras, número 5, a efectos de que os interesados poidan presentar as reclamacións que estimen pertinentes (as alegacións que se presenten deberán conter necesariamente o seguinte código de referencia para o seu rexistro “CREXT-01”). No caso de non presentarse reclamación algunha, entenderase definitivamente aprobado o acordo inicial. Santiago de Compostela, 15 de marzo de 2018. A CONCELLEIRA DELEGADA DE ECONOMÍA E FACENDA María Rozas Pérez
22/03/2018 | Administración LocalMunicipal
Santiago de Compostela
Sección Municipal de Contratación
Reurbanización das rúas Patio de Madres e Castrón Douro - Fase I. Fondo Europeo de Desenvolvemento Rexional no marco do Programa Operativo de Crecemento Sostible, 2014-2020

OBXECTO DO CONTRATO: Reurbanización das rúas Patio de Madres e Castrón Douro - FASE I. Fondo Europeo de Desenvolvemento Rexional no marco do Programa Operativo de Crecemento Sostible, 2014-2020. REFERENCIA DO EXPEDIENTE: CON/66/2017. Publicado anuncio da licitación no Boletín Oficial da Provincia da Coruña do 7 de marzo de 2018, BOP Nº 46, procede a rectificación no apartado de CLASIFICACIÓN DO CONTRATISTA. A Xunta de Goberno da cidade de Santiago de Compostela, na sesión que tivo lugar o día 16 de marzo de 2016, adoptou o acordo de: “Modificar a cláusula 5 do prego de cláusulas administrativas particulares de aplicación á licitación das obras de reurbanización das rúas Patio de Madres e Castrón Douro - FASE I. Fondo Europeo de Desenvolvemento Rexional no marco do Programa Operativo de Crecemento Sostible, 2014-2020 que pasará a reflectir a esixencia da seguinte clasificación: Grupo G subgrupo 6 categoría 4. Así mesmo, modificar tamén a cláusula 4.2 do devandito prego da que se eliminará a esixencia de acreditar obras da mesma natureza “como requisito mínimo de solvencia con carácter excluínte”. A esta subsanación daráselle publicidade no BOP e no perfil de contratante, ampliando o prazo para a presentación de ofertas.” PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, ata o día 9 de abril de 2018. Santiago de Compostela, 19 de marzo de 2018. A CONCELLEIRA DELEGADA DE ECONOMÍA, FACENDA E ADMINISTRACIÓN Asdo.: María Rozas Pérez
22/03/2018 | Administración LocalMunicipal
A Coruña
Secretaría Xeral
Información pública

A Alcaldía - Presidencia con data 16 de marzo de 2018, ditou o seguinte DECRETO: “Ausentándome do termo municipal os próximos días 18, 19, 22, 23, 24, 25 e 26 de marzo do 2018, e tendo en conta o establecido no artigo 125.1 da Lei 7/85, de 2 de abril, Reguladora das Bases do Réxime Local, artigo 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, e disposicións concordantes, Que me substitúa nas miñas funcións a Anca Mariana Karzazi Riley, Dª María García Gómez, os próximos días 18, 19, 22, 23, 24, 25 e 26 de marzo do 2018 Alcaldía da Cidade de A Coruña, a dezaseis de marzo de 2018. O Alcalde, Xulio Ferreiro Baamonde. Asdo”. A Coruña, 16 de marzo de 2018. O ALCADE, PD. D. Mª Eugenia Vieito Blanco
22/03/2018 | Administración LocalMunicipal
Oroso
Anuncio de aprobación definitiva do orzamento municipal 2018

ASUNTO: APROBACIÓN DEFINITIVA ORZAMENTO MUNICIPAL 2018 Aprobado inicialmente o orzamento e cadro de persoal para o exercicio 2018 en data 8 de febreiro e publicado anuncio de exposición ao público en data 9 de febreiro, transcorrido o prazo de 15 días previsto no artigo 169.1 do TR 2/2004 da Lei reguladora das facendas locais e resoltas as alegacións presentadas e aprobado definitivamente en sesión plenaria de data 19 de marzo, de conformidade co mesmo artigo procedese a publicación do mesmo resumido por capítulos, cadro de persoal e masa salarial persoal laboral. De acordo co disposto no artigo 171 da mesma lei, contra a aprobación do presente orzamento poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia dende a data de publicación do presente anuncio. CADRO DE PERSOAL 2018 Masa salarial do persoal laboral do Concello: 285.444,23 €. En Oroso, a 19 de marzo de 2018. O alcalde-presidente Manuel Mirás Franqueira
22/03/2018 | Administración LocalMunicipal
Ordes
Publicidade aprobación oferta de emprego público para o ano 2018

A efectos do establecido no art.91 da Lei 7/1985, de 2 de abril e art.70 do R. D. Lexislativo 5/2015, de 30 de outubro, faise público que mediante resolución de Alcaldía, de data 20/03/2018, aprobouse a oferta de emprego público do Concello de Ordes para o ano 2018 que estará integrada polas prazas seguintes: Ordes, 20 de marzo de 2018 O Alcalde-Presidente José Luis Martínez Sanjurjo
22/03/2018 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público da aprobación inicial de expediente de modificación da base número 18 de execución do orzamento municipal para o ano 2018

EDICTO ANUNCIO DE EXPOSICIÓN AO PÚBLICO DE APROBACIÓN INICIAL DE EXPEDIENTE DE MODIFICACIÓN DA BASE NÚMERO 18 DE EXECUCIÓN DO ORZAMENTO MUNICIPAL PARA O ANO 2018 O Pleno da Corporación municipal, en sesión ordinaria celebrada o día 15 de marzo de 2018, aprobou inicialmente a proposta da Concelleira delegada de Economía e Facenda de modificación da base 18 de execución do orzamento municipal para o ano 2018 correspondente aos créditos ampliables do Concello, no sentido de suprimir o carácter ampliable das seguintes aplicacións orzamentarias: En cumprimento do disposto no artigo 169.1 do texto refundido da Lei Reguladora de Facendas Locais, exponse ao publico durante un prazo de quince días hábiles nos Servizos Económicos do Concello, na rúa Galeras n.º 5, a efectos de que os interesados poidan presentar as reclamacións que estimen oportunas (as reclamacións que se presenten deberán conter necesariamente o seguinte código de referencia para o seu rexistro “BEO18”). No caso de non presentarse reclamación algunha entenderase definitivamente aprobado o acordo inicial. Santiago de Compostela, 15 de marzo de 2018. A CONCELLEIRA DELEGADA DE ECONOMÍA E FACENDA María Rozas Pérez
22/03/2018 | Administración LocalMunicipal
Porto do Son
Aprobación definitiva dos orzamentos xerais e o cadro de persoal para o exercicio 2018

EDICTO Aprobación definitiva dos orzamentos xerais e cadro de persoal para 2018 O Pleno da Corporación, en data 19/02/2018, aprobou inicialmente os orzamentos xerais e o cadro de persoal do Concello de Porto do Son para o exercicio 2018. Durante o período de exposición pública non se presentou reclamación ningunha, elevándose a definitivo o acordo de aprobación inicial sen necesidade dun novo acordo, segundo establece o artigo 169.1 do RD Lexislativo 2/2004, do 5 de marzo, texto refundido da Lei reguladora das facendas locais. Segundo o disposto no artigo 169.3 do RD Lexislativo 2/2004, do 5 de marzo, publícase a aprobación definitiva dos orzamentos xerais xunto co seu resume por capítulos e do Cadro de Persoal. ORZAMENTOS XERAIS PARA 2018 ESTADO DE GASTOS ESTADO DE INGRESOS CADRO DE PERSOAL. EXERCICIO 2018 A) FUNCIONARIOS DE CARREIRA I.–ESCALA DE HABILITACIÓN NACIONAL II.–ESCALA DE ADMINISTRACIÓN XERAL A) Subescala técnica: B) Subescala Administrativa: C) Subescala Auxiliar: D) Subescala Subalterna: III.–ESCALA DE ADMINISTRACIÓN ESPECIAL A) Subescala Técnica. B) Subescala de Servizos Especiais: B.1) Policía Local B.2) Persoal de Oficios: B) PERSOAL LABORAL FIXO C) PERSOAL LABORAL TEMPORAL D) PERSOAL EVENTUAL Contra a aprobación do Orzamento poderá interpoñerse directamente recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdición Contencioso- Administrativa. Porto do Son, 19 de marzo de 2018. O alcalde-presidente Asdo.: José Luis Oujo Pouso
22/03/2018 | Administración LocalMunicipal
Vedra
Secretaría-Intervención
Corrección de erros de anuncio de bases da convocatoria para a provisión temporal, polo sistema de concurso-oposición, dun posto de técnico/a en animación sociocultural

ANUNCIO Corrección de erros de anuncio das bases da convocatoria para a provisión temporal, polo sistema de concurso-oposición, dun posto de técnico/a en animación sociocultural Detectado erro no anuncio publicado no BOP núm.50/18, do 14 de marzo, relativo ás Bases que rexerán a convocatoria para a provisión temporal, polo sistema de concurso-oposición, dun posto de técnico/a en animación sociocultural para o Concello de Vedra, no Anexo III.–Temario, onde di: “29.–O patrimonio cultural en Sada, arquitectura relixiosa, popular e civil,” debe dicir: “29.–O patrimonio cultural en Vedra, arquitectura relixiosa, popular e civil”. Vedra, 19 de marzo de 2018. O ALCALDE Asdo.: Carlos Martínez Carrillo
22/03/2018 | Administración LocalMunicipal
Corcubión
Orzamento

ANUNCIO APROBACIÓN INICIAL DO ORZAMENTO DO CONCELLO DE CORCUBIÓN PARA O EXERCICIO 2018 Aprobado inicialmente o orzamento do concello de Corcubión para o exercicio 2018, en sesión plenaria ordinaria celebrada o 15 de marzo, xunto coas Bases de Execución, cadro de persoal, anexos e documentación complementaria. En cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora de Facendas Locais e, no artigo 20.1 do Real Decreto 500/1990, do 20 de abril, sométese o expediente a información pública e audiencia dos interesados, por prazo de quince días, durante os cales poderán examinalo e presentar as alegacións, reclamacións e suxestións que estimen oportunas. Se transcorrido o prazo anteriormente expresado non se presentasen reclamacións, o orzamento considerarase definitivamente aprobado. Corcubión, 19 de marzo do 2018. O alcalde Manuel Insua Insua